Aryna Sabalenka – Iga Swiatek e marea finală de la Roma, turneu dotat cu premii totale de 4.791.105 euro. Sportiva din Belarus a trecut în penultimul act de Danielle Collins, cu 7-5, 6-2.
Americanca, numărul 15 mondial, este una dintre cele mai în formă jucătoare din circuit, înaintea duelului cu Sabalenka având 19 victorii în ultimele sale 20 de meciuri.
Aryna Sabalenka – Iga Swiatek, marea finală de la Roma
Sabalenka a servit foarte bine, în ciuda faptului că de două meciuri acuzat dureri la spate. Ea chiar a declarat cu partida cu Collins că la un moment dat a luat în considerare abandonul.
Collins nu a învins-o niciodată pe Sabalenka în cele şase confruntări de până acum, patru fiind pe hard (trei la US Open). precedenta înfrângere a fost însă tot pe zgură, anul acesta la Madrid, în optimi.
Swiatek, care a cucerit titlul la Roma în 2021 şi 2022, s-a impus în prima semifinală de joi cu 6-4, 6-3 în faţa americancei Coco Gauff, numărul trei mondial şi campioana de la US Open.
Swiatek are 7-3 în meciurile directe cu Sabalenka, una dintre victoriile polonezei fiind consemnată în 2022 chiar la Roma, în semifinale. Anul acesta a avut loc între ele un singur duel, în finala de la Madrid, câştigat de Swiatek cu 7-5, 4-6, 7-6 (9/7).